Document ID: 32004R2232

A BIZOTTSÁG 2232/2004/EK RENDELETE
(2004. december 23.)
az állati eredetű élelmiszerekben található állatgyógyászati készítmények maximális szermaradék-határértékeinek megállapítására szolgáló közösségi eljárás kialakításáról szóló 2377/90/EGK tanácsi rendelet I., II. és III. mellékletének az altrenogestre, beclomethasone-dipropionátra, cloprostenolra, r-cloprostenolra, sorbitan-szeszkviolátra és toltrazurilra vonatkozó módosításáról
(EGT vonatkozású szöveg)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel az állati eredetű élelmiszerekben található állatgyógyászati készítmények maximális szermaradék-határértékeinek megállapítására szolgáló közösségi eljárás kialakításáról szóló, 1990. június 26-i 2377/90/EGK tanácsi rendeletre (1) és különösen annak 2. és 3. cikkére, valamint a 4. cikke (3) bekezdésére,
tekintettel az Állatgyógyászati Termékek Bizottsága által kialakított Gyógyászati Készítményeket Értékelő Európai Ügynökség véleményére,
mivel:
(1)
A Közösségen belül az élelmiszer előállítására szolgáló állatok számára beadott állatgyógyászati termékekben használt összes farmakológiailag aktív anyagot a 2377/90/EGK rendelet szerint értékelni kell.
(2)
Az altrenogest anyag a sertések és a lovak számára a tanács az egyes hormon- vagy tireosztatikus hatású anyagoknak és ß-agonistáknak az állattenyésztésben történő felhasználására vonatkozó tilalomról, valamint a 81/602/EGK, 88/146/EGK és 88/299/EGK irányelv hatályon kívül helyezéséről szóló, 1996. április 29-i 96/22/EK irányelv (2) szerint kizárólag állattenyésztési felhasználás céljára már szerepelnek a 2377/90/EGK tanácsi rendelet III. mellékletében a tudományos vizsgálatok befejezésére várva. Ezek a vizsgálatok mostanra befejeződtek, és így a fenti rendelet I. mellékletét ki kell egészíteni az altrenogesttel.
(3)
A 2377/90/EGK rendelet II. mellékletét ki kell egészíteni a beclomethasone-dipropionát anyaggal a lovak esetében történő, de kizárólag inhalációs felhasználásra.
(4)
A 2377/90/EGK rendelet II. mellékletében már szerepelnek a cloprostenol és az r-cloprostenol anyagok a marhák, sertések és lovak esetében történő felhasználásra. A bejegyzéseket ki kell terjeszteni a kecskék esetében történő felhasználásra is.
(5)
A sorbitan-szeszviolát anyag nagyon hasonló a sorbitan-trioleáthoz, amely szerepel a 2377/90/EGK rendelet II. mellékletében az összes élelmiszer előállítására szolgáló állatfaj számára. Más sorbitanészterek élelmiszer-adalékanyagként engedélyezésre kerültek a színezéken és édesítőszeren kívüli egyéb élelmiszer-adalékanyagokról szóló, 1995. február 20-i 95/2/EK európai parlamenti és tanácsi irányelv (3) szerint, és ezek emiatt szerepelnek a 2377/90/EGK rendelet II. mellékletében az összes élelmiszer előállítására szolgáló állatfajra vonatkozóan. Az érintett sorbitanészterek a sorbitan-monosztearát (E491), a sorbitan-trisztearát (E492), a sorbitan-monolaurát (E493), a sorbitan-monooleát (E494) és a sorbitan-monopalmitát (E495). A II. mellékletet emiatt ki kell egészíteni a sorbitan-szeszkvioláttal az összes élelmiszer előállítására szolgáló állatfajra vonatkozóan.
(6)
A toltrazuril anyag szerepel a 2377/90/EGK rendelet I. mellékletben a csirke, a pulyka és a sertés esetében történő felhasználás céljára. A marhák számára történő felhasználásra történő kiterjesztést szolgáló tudományos vizsgálatok befejezése céljából a fenti rendelet III. mellékletét ki kell egészíteni a toltrazurillal, azon állatok kivételével, amelyek emberi fogyasztásra szánt tejet termelnek.
(7)
A 2377/90/EGK rendelet ennek megfelelően módosítani kell.
(8)
E rendelet alkalmazhatósága előtt egy megfelelő időszakot kell biztosítani abból a célból, hogy a tagállamok végrehajthassák azokat a változtatásokat, amelyek ennek a rendeletnek a figyelembevétele céljából szükségesek az érintett állatgyógyászati termékek piaci forgalmazásának engedélyezéséhez, mely engedélyek az állatgyógyászati készítmények közösségi kódexéről szóló, 2001. november 6-i 2001/82/EK európai parlamenti és tanácsi irányelv (4) szerint kerültek kiadásra.
(9)
Az ebben a rendeletben előírt intézkedések összhangban vannak az Állatgyógyászati Termékek Állandó Bizottságának véleményével,
ELFOGADTA EZT A RENDELETET:
1. cikk
A 2377/90/EGK rendelet I., II. és III. melléklete e rendelet mellékletének megfelelően módosul.
2. cikk
Ez a rendelet az Európai Unió Hivatalos Lapjában való kihirdetését követő harmadik napon lép hatályba.
Ezt a rendeletet 2005. február 22-től kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2004. december 23-án.

Labels: 0
1
17